laion/Wikipedia-Exotic huggingface dataset:
ריצ'רד שיפרין

ריצ'רד מרטין שיפרין (באנגלית: Richard Martin Shiffrin, נולד ב-13 במרץ 1942) הוא פסיכולוג יהודי - אמריקאי, שנודע כחוקר בתחום הפסיכולוגיה הקוגניטיבית. הוא מכהן כפרופסור במחלקה לפסיכולוגיה ולמדעי המוח של אוניברסיטת אינדיאנה. בשנת 1995 נבחר באקדמיה הלאומית למדעים של ארצות הברית. שיפרין בוגר תואר ראשון במתמטיקה מאוניברסיטת ייל (1964) וב-1968 סיים את לימודי הדוקטורט באוניברסיטת סטנפורד בפסיכולוגיה ניסויית ובפסיכולוגיה מתמטית. שיפרין התפרסם בזכות התאוריות שפיתח בתחום הקשב והזיכרון במסגרת מחקרו בפסיכולוגיה. בשנת 1968 פרסם שיפרין יחד עם עמיתו ריצ'רד אטקינסון את מודל שלושת המאגרים, לפיו המידע המתקבל מהסביבה מעובד במוח בשלושה מאגרי זיכרון מרכזיים: זיכרון חישה מיידי, זיכרון לטווח קצר, וזיכרון לטווח ארוך. בשנת 1977 פרסם שיפרין את תאוריית הקשב ביחד עם וולטר שניידר. בשנת 1980 פרסם את מודל הזיכרון האסוציאטיבי (SAM), ששימש כמודל המקובל בתחום הפסיכולוגיה הקוגניטיבית עד תחילת שנות ה-2000. בשנת 1997 הרחיב שיפרין מודל זה ביחד עם מארק סטיוורס (Mark Steyvers) במה שנקרא Retrieving Effectively From Memory (REM) model. שיפרין נשוי לג'ודית' מהי ויש להם ארבעה ילדים. תחביביו העיקריים הם גלישת סקי בסגנון טלמרק וטיפוס צוקים. 1976-1975 - זכה במלגת גוגנהיים הפרס להצטיינות במחקר של המכונים הלאומיים לבריאות הנפש של ארצות הברית 1995 - חבר באקדמיה הלאומית למדעים של ארצות הברית 1996 - חבר באקדמיה האמריקאית לאמנויות ולמדעים 2002 - פרס דייוויד אי. רומלהרט על תרומותיו לניתוח הפורמלי של הקוגניציה האנושית 2005 חבר בחברה הפוילוסופית האמריקאית 2005 - פרס אטקינסון - מטעם האקדמיה הלאומית למדעים של ארצות הברית 2007 - פרס ויליאם ג'יימס של האיגוד למדע הפסיכולוגיה בארצות הברית 2014 - מדליית נשיא אוניברסיטת ייל להצטיינות ריצ'רד שיפרין, באתר פרויקט הגנאלוגיה במתמטיקה דף הבית של פרופסור ריצ'רד שיפרין באתר אוניברסיטת אינדיאנה (באנגלית)(הקישור אינו פעיל) קורות חיים ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
1576

שנת 1576 היא השנה ה-76 במאה ה-16. זוהי שנה מעוברת, שאורכה 366 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. כל התאריכים שלהלן הם לפי הלוח היוליאני. 18 בנובמבר – פיליפ לודוויג השני, רוזן הנאו-מינצברג (נולד ב-1576) 19 בינואר – הנס זקס, סנדלר, משורר ומחזאי גרמני בן המאה ה-16 מן העיר נירנברג (נולד ב-1494) 27 באוגוסט – טיציאן, צייר איטלקי (נולד ב-1477) 21 בספטמבר – ג'ירולמו קרדאנו, מתמטיקאי, פילוסוף ורופא איטלקי (נולד ב-1501) 12 באוקטובר – מקסימיליאן השני, מלך בוהמיה משנת 1562, מלך הונגריה משנת 1563 וקיסר האימפריה הרומית הקדושה משנת 1564 ועד מותו (נולד ב-1527) להלן לוח שנה יוליאני – עברי משולב עם ימים בינלאומיים. חגים ומועדים עבריים: Nothing. ילידי 1576‎ נפטרים ב-1576‎ מדיה וקבצים בנושא 1576 בוויקישיתוף
1577

שנת 1577 היא השנה ה-77 במאה ה-16. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. כל התאריכים שלהלן הם לפי הלוח היוליאני. 6 בפברואר – ביאטריצ'ה צ'נצ'י, אצילה רומאית (הוצאה להורג ב-1599) 8 בפברואר – רוברט ברטון, כומר אנגליקני (נפטר ב-1640) 12 באפריל – כריסטיאן הרביעי, מלך דנמרק (נפטר ב-1648) 28 ביוני – פטר פאול רובנס, צייר (נפטר ב-1640) 10 בנובמבר – יאקוב קאטס, משורר ומדינאי הולנדי (נפטר ב-1660) 26 בפברואר – אריק הארבעה עשר, מלך שוודיה (נולד ב-1533) להלן לוח שנה יוליאני – עברי משולב עם ימים בינלאומיים. חגים ומועדים עבריים: Nothing. ילידי 1577‎ נפטרים ב-1577‎ מדיה וקבצים בנושא 1577 בוויקישיתוף
דונלד השני, מלך סקוטלנד

דונלד השני (באנגלית: Donald II, בגאלית סקוטית: דומנל מק קאוסנטין- Domnall mac Causantín באיות עתיק, באיות מודרני: Dòmhnall mac Chòiseim, כלומר "דונלד בנו של קונסטנטין"; נפטר בשנת 900), המכונה "המשוגע" (Dásachtach), היה מלך סקוטלנד משנת 889 ועד מותו. דונלד היה בנו של קונסטנטין הראשון (קאוסנטין מק קינאדה), וזכה לכינוי "המשוגע" (dásachtach) בנבואת ברכאן - תיאור הניתן לאדם בעל התנהגות משתנה ואלימה, או אדם שאינו אחראי למעשיו. דונלד עלה לשלטון לאחר מותו או הדחתו של גיריק (גיריק מק דונגייל) בתאריך שאינו ידוע בוודאות (ככל הנראה בשנת 889. על פי "דברי ימי מלכי אלבה" הוא מלך 11 שנים (עד שנת 900), ובתקופת מלכותו פשטו "אנשי הצפון" (הויקינגים) על ממלכתו מספר פעמים. דונלד לחם נגד הדנים וניצח בקרב, אולם נהרג באופידום פות'ר (Opidum Fother) - כיום דאנוטאר על ידי עובדי אלילים - ככל הנראה במהלך מתקפתו של האראלד בהיר השער. לפי מקורות אחרים נפטר בפורס במהלך קרב עם גאלים. יש מלומדים הסבורים כי דונלד היה הראשון שכונה "מלך אלבה" - שינוי שהיה צעד ראשון בגיבושן של ממלכות הפיקטים לממלכת סקוטלנד (אולם מרבית המלומדים מתארכים שינוי זה לתקופת מלכותו של קונסטנטין השני (קאוסאנטין מק אייד). על פי דברי ימי מלכי אלבה מלך אחריו אחיינו, קונסטנטין השני. ובנו, מלקולם מלך לאחר מכן. על פי נבואת ברכאן מצוינת מלכותו של מלך אחר בין דונלד לקונסטנטין אשר מלך זמן קצר. תיאור זה מופיע גם בכרוניקון סקוטורום. מדיה וקבצים בנושא דונלד השני, מלך סקוטלנד בוויקישיתוף דברי ימי אלסטר ודברי ימי טיגרנאך דברי ימי מלכי אלבה דונלד השני, מלך סקוטלנד, באתר אנציקלופדיה בריטניקה (באנגלית)
1578

שנת 1578 היא השנה ה-78 במאה ה-16. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. כל התאריכים שלהלן הם לפי הלוח היוליאני. 4 באוגוסט-מרוקו ניצחה את פורטוגל בקרב אל-קאסר אל-כביר שאחריו אחמד אל-מנסור עלה לשלטון המרוקאי ומלך פורטוגל מת בקרב 1 באפריל – ויליאם הארווי, רופא אנגלי (נפטר ב-1657) 14 באפריל – פליפה השלישי, מלך ספרד (נפטר ב-1621) 25 בינואר – מיהרימה סולטאן, נסיכה עות'מאנית (נולדה ב-1522) 3 במרץ – סבסטיאנו ונייר, הדוכס ה-86 של ונציה (נולד ב-1496) 4 באוגוסט – סבשטיאו, מלך פורטוגל (נולד ב-1554) 11 באוגוסט – פדרו נונש, מתמטיקאי פורטוגלי ממוצא יהודי, קוסמוגרף ראשי של מלך פורטוגל, ז'ואו ה-3 (נולד ב־1502) להלן לוח שנה יוליאני – עברי משולב עם ימים בינלאומיים. חגים ומועדים עבריים: Nothing. ילידי 1578‎ נפטרים ב-1578‎ מדיה וקבצים בנושא 1578 בוויקישיתוף
אג'יאן איירליינס

אג'יאן איירליינס (ביוונית: Αεροπορία Αιγαίου, באנגלית: Aegean Airlines) היא חברת התעופה הלאומית של יוון והגדולה במדינה. בסיסה הראשי נמצא בנמל התעופה אלפתריוס וניזלוס באתונה. על פי סקר שנערך ב-2016, החברה נבחרה לחברה הרביעית הכי אהובה באירופה. אג'יאן איירליינס נוסדה בשנת 1987, כחברה לביצוע טיסות VIP, טיסות עסקים, וטיסות אמבולנס. במאי 1999 החלה לבצע טיסות נוסעים סדירות בין אתונה לסלוניקי ולהרקליון כשהיא משתמשת במטוסי RJ-100. בשנת 2005 חתמה על הסכם שותפות עם לופטהנזה. שיתוף זה כולל שימוש של אג'יאן איירליינס במועדון הנוסע המתמיד Miles & More, וכן כל טיסות אג'יאן מבוצעות בשותפות קוד עם לופטהנזה. החברה זכתה בשנת 2018 בפרס חברת התעופה העולמית Skytrax, בתור חברת התעופה האזורית הטובה באירופה. לוח הזמנים של שנת 2019 כלל רשת של 151 יעדים, 31 מקומיים ו-120 בינלאומיים ב-44 מדינות. הטיסות בוצעו עם אחד הציים הצעירים ביותר באירופה, הכולל 61 מטוסים. בשנת 2014 רכשה החברה את חברת התעופה אולימפיק אייר. הרכישה עוכבה זמן רב על ידי הרשויות האירופאיות בשל החשש מחוסר תחרותיות בשוק התעופה היווני. כתוצאה מכך עומדים לרשות הנוסעים תדרי הטיסה וחיבורים גדולים יותר, כמו גם שיפור הנגישות לאיי יוון, כולל חלק מהמרוחקים יותר. כיום אולימפיק אייר ממשיכה לפעול באופן עצמאי והיא מפעילה רשת ענפה של קווים פנימיים ביוון וכן קו ללרנקה שבקפריסין. צי המטוסים של החברה נכון לדצמבר 2022: נכון ל-2023, מפעילה החברה 2 טיסות יומיות סדירות בין נמל התעופה בן-גוריון לנמל התעופה הבינלאומי אתונה-אלפתריוס וניזלוס באתונה. קו סדיר נוסף של החברה הוא בין נמל התעופה בן-גוריון לסלוניקי המופעל בתדירות של 3 טיסות שבועיות. בנוסף, מפעילה החברה טיסות שכר בחודשי הקיץ בין נמל התעופה בן-גוריון ליעדים שונים ביוון בין היתר לרודוס, כרתים, ומיקונוס. מדיה וקבצים בנושא אג'יאן איירליינס בוויקישיתוף אתר האינטרנט הרשמי של אג'יאן איירליינס אג'יאן איירליינס, ברשת החברתית פייסבוק אג'יאן איירליינס, ברשת החברתית אקס (טוויטר) אג'יאן איירליינס, ברשת החברתית אינסטגרם מדיה וקבצים בנושא אגאן איירליינס באתר Airliners.net Aegean Airlines, Tal Aviation Group פרטי צי המטוסים של אג'יאן איירליינס, באתר airfleets.net (באנגלית)
בית דאנקלד

בית דאנקלד (באנגלית: House of Dunkeld, בגאלית סקוטית: Dùn Chailleann - "מצודת הקאלדוני") הוא בית מלוכה היסטוריוגרפי שמתאר את המלוכה הסקוטית בין השנים 1034–1040 ו-1058–1290. גנאלוגית, מדובר בצאצאי דאנקן הראשון. בית דאנקלנד עלה לשלטון לאחר שנתיים של מלחמת אזרחים בתקופת שלהי בית אלפין. המלך הראשון של שושלת זו היה מלקולם השלישי והוא שקבע כי בנו הבכור ירש את כס המלוכה ולא כקודמיו, שהיורש נבחר מבין מספר אצילים אפשריים (טניסטריה). בתקופה זו גברה ההשפעה החיצונית של ממלכת אנגליה ונורווגיה על סקוטלנד, וכחלק מהתקופה היה מלכי סקוטלנד ואסלים של המלך האנגלי. בתקופה זו איחדו המלכים את סקוטלנד והרחיבו את עצמותה כממלכה עצמאית - אף שהדבר גרר סכסוכי גבול עם אנגליה הסמוכה. בית דאנקלנד נפל בשנת 1286 כאשר אלכסנדר השלישי נפטר לאחר שנפל מסוסו, ויורשתו היחידה הייתה מרגרט מסקוטלנד, שהייתה בת שלוש באותה עת, ונפטרה לאחר הגיעה לסקוטלנד ובטרם הוכתרה. בעקבות מותה החלה מלחמת העצמאות הסקוטית הראשונה. מדיה וקבצים בנושא בית דאנקלד בוויקישיתוף
1579

שנת 1579 היא השנה ה-79 במאה ה-16. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. כל התאריכים שלהלן הם לפי הלוח היוליאני. 17 ביוני – סר פרנסיס דרייק מכריז על ריבונות אנגליה על שטחי קליפורניה 1 באוגוסט – ולס דה גוורה, סופר ומחזאי ספרדי (נפטר ב-1644) 11 בנובמבר – פרנס סניידרס, צייר פלמי (נפטר ב-1657) 9 בדצמבר – מרטין דה פורס, קדוש נוצרי (נפטר ב-1639) להלן לוח שנה יוליאני – עברי משולב עם ימים בינלאומיים. חגים ומועדים עבריים: Nothing. ילידי 1579‎ נפטרים ב-1579‎ מדיה וקבצים בנושא 1579 בוויקישיתוף
בית מוריי

בית מוריי (באנגלית: House of Moray) הוא בית מלוכה שמלך בסקוטלנד בין השנים 1040–1058. מוצאו של בית המלוכה משבט קנל לואיירן (Cenél Loairn) והוא נקרא על שם אזור מוצאם של המלכים - ממוריי שבסקוטלנד. מספר מלכים השייכים לשבט קנל לואייר מלכו בדאל ריאטה בראשית המאה השמינית קודם לכיבוש הממלכה על ידי אואנגוס הראשון, מלך הפיקטים: פרצ'אר פוטה אינבכלאך מק פרצ'ייר סלבאך מק פרצ'ייר דונגל מק סלבאך מורדאך מק אייבכלאיך לאחר מותו של דאנקן הראשון בשנת 1040 שלטו שני מלכים מבית מוריי על סקוטלנד: מקבת' השתלט על המלוכה לאחר שהרג את דאנקן השני. שלטונו של מקבת' היה ארוך ומוצלח, אולם בנו של דאנקן השני, מלקולם השלישי הדיח את מקבת' ואת יורשו (בנו החורג) לולאך והשיב לשלטון את בית דאנקלד. צאצאיו של לולאך: מאל סנכטאי מק לולאך ואואנגוס ממוריי (נהרג בשנת 1130) נשאו את התואר "מלכי מוריי" ולא את התואר "מלכי אלבה" (כינוייה של סקוטלנד באותה עת). אואנגוס נפטר בלא צאצאים זכרים ולאחר התואר עבר לויליאם פיץ דאנקן (אף שלא שלט במוריי).
בית אלפין

בית אלפין (באנגלית: House of Alpin) הוא השם הניתן למלכים שמלכו בממלכת הפיקטים ובממלכת אלבה מאז עלייתו לשלטון של קנת' מק אלפין בשנת 840 ועד מותו של מלקולם השני, מלך סקוטלנד בשנת 1034. אין מדובר בבית מלוכה בו עוברת הירושה לבן הבכור, אלא בבני משפחה שמלכו אחד אחרי השני, ולא בהכרח בהתאם לכלל ירושת הבן הבכור (שיטת הטריסטריה - שהביאה לסכסוכי ירושה רבים ולמלחמת אזרחים). מקור המשפחה אינו ברור, ויש חוקרים הסבורים שמדובר במשפחת המלוכה של דאל ריאטה שעלתה לשלטון גם בממלכת הפיקטים לאחר מותו של אאוגאנאן. המלכים הראשונים המשויכים לבית זה נשאו את התואר "מלכי הפיקטים" ורק השלישי שבהם קונסטנטין מק קנת נחשב לאחרון מבין מלכי הפיקטים. לאחר מותו נעשה שימוש בתואר "מלכי אלבה". לאחר מותו של מלקולם מק קנת בלא יורשים עלה לשלטון בית דאנקלד - אף הוא בית משפחה הקשור לבית אלפין (מצאצאיו של קנת הראשון). לא ברור אם אאוכייד שלט לבדו, או שלט במקביל לגיריק. מדיה וקבצים בנושא בית אלפין בוויקישיתוף
1580

שנת 1580 היא השנה ה-80 במאה ה-16. זוהי שנה מעוברת, שאורכה 366 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. כל התאריכים שלהלן הם לפי הלוח היוליאני. הוצאה ראשונה של ספר 'המסות' של מישל דה מונטן 26 בספטמבר – סר פרנסיס דרייק מסיים את הקפת כדור הארץ בשיט 1580 (שנה משוערת) - פרנס הלס, צייר הולנדי (נפטר ב-1666) 12 בינואר – יאן בפטיסט ואן הלמונט, כימאי, פיזיולוג ורופא פלמי (נפטר ב-1644) 13 ביוני – וילברורד סנל, אסטרונום ומתמטיקאי הולנדי, ידוע בשל חוק סנל העוסק בשבירת אור (נפטר ב-1626) 31 בינואר – אנריקה, מלך פורטוגל (נולד ב-1512) 10 ביוני – לואיש דה קמואש, משורר פורטוגלי, נחשב בעיני רבים לגדול המשוררים בשפה הפורטוגזית (נולד ב-1524) 19 באוגוסט – אנדראה פלדיו, אדריכל איטלקי (נולד ב-1508) 30 באוגוסט – אמנואלה פיליברטו, דוכס סבויה (נולד ב-1528) 26 באוקטובר – אנה מאוסטריה, מלכת ספרד ואשתו של פיליפה השני (נולדה ב-1549) 16 בנובמבר – מריה מבאדן-שפונהיים, אשת אצולה גרמנית (נולדה ב-1507) להלן לוח שנה יוליאני – עברי משולב עם ימים בינלאומיים. חגים ומועדים עבריים: Nothing. ילידי 1580‎ נפטרים ב-1580‎ מדיה וקבצים בנושא 1580 בוויקישיתוף
פסיכותרפיה המרוכזת באדם

פסיכותרפיה המרוכזת באדם (Person-Centered Therapy), ידועה גם כטיפול ממוקד בלקוח (Client-centered therapy), היא שיטת טיפול שפותחה על ידי הפסיכולוג ההומניסטי קרל רוג'רס בשנת 1951. השיטה זוכה לשימוש נרחב בתחום בריאות הנפש ומהווה בסיס לאסכולת הפסיכותרפיה ההומניסטית. רוג'רס מכנה את מקבל הטיפול בשם "לקוח", להבדיל מהמושגים "חולה", "פציינט" או "מטופל" אשר בעלי קונוטציה שללקוח יש מחלה או שבודקים אותו בניסוי. זאת משום שלמילה "לקוח" יש משמעות של לקיחת אחריות אקטיבית ורצונית לטפל בבעיות של עצמו. הטיפול בשיטה זו מתאים לאנשים בעלי שיקול דעת תקין היות שהטיפול בשיטה זו מונחה על ידי החלטות מקבל הטיפול ולא על ידי החלטות המטפל. אחדים מרעיונותיו של רוג'רס ובייחוד עיקרון העל של השיטה, עקרון הלקוח במרכז, אומצו גם על ידי בעלי מקצועות טיפוליים מסוימים בתחומי הרפואה והפרא רפואה. המשותף למקצועות מסוימים אלה ולשיטת הפסיכותרפיה המרוכזת באדם הוא שהם נותנים שירות לאנשים בעלי שיקול דעת תקין, בתחומים בהם למקבל השירות יש כלים לשפוט את השירות שהוא מקבל. עקרון הלקוח במרכז - הטיפול מתנהל לפי דרישות הלקוח. מרכיבי היסוד של הטיפול הנפשי על פי רוג'רס הם: כנות אמפתיה הערכה חיובית לא מותנית תפקיד המטפל ליצור מערכת יחסים חיובית וסביבת טיפול לא שיפוטית. המטפל עושה זאת על ידי האזנה ושיקוף של רגשות ותחושות הלקוח. במסגרת הטיפול המטפל מעודד את הלקוח לבטא ולחשוף את עצמו מבלי להשתמש במנגנוני הגנה. מטרת הטיפול היא לטפל בחסכים ולערוך שינויים בדפוסי חשיבה תוך פיתוח הערכה עצמית גבוהה. באופן זה גוברים סיכוייו של הלקוח לקבל את עצמו, להגיע למימוש עצמי ולתפקד בשלמות. ערך זה הוא קצרמר בנושא פסיכולוגיה. אתם מוזמנים לתרום לוויקיפדיה ולהרחיב אותו.
1581

שנת 1581 היא השנה ה-81 במאה ה-16. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. כל התאריכים שלהלן הם לפי הלוח היוליאני. 16 בינואר – הפרלמנט האנגלי מאשר חוקים נגד הקתוליות 4 באפריל – פרנסיס דרייק סיים הקפת העולם וקיבל תואר אבירות מהמלכה אליזבת הראשונה 26 ביולי – הקמת הולנד 4 בינואר – ג'יימס אשר, ארכיבישוף אשר ניסה לחשב את גיל כדור הארץ (נפטר ב-1656) 9 באוקטובר – קלוד באשה, מתמטיקאי וחידונאי צרפתי (נפטר ב-1638) 6 בספטמבר – גיום פוסטל, איש אשכולות, פוליגלוט, מזרחן ופילוסוף צרפתי (נולד ב-1510) 19 בנובמבר – איוואן איוואנוביץ', יורש העצר של רוסיה (נולד ב-1554) להלן לוח שנה יוליאני – עברי משולב עם ימים בינלאומיים. חגים ומועדים עבריים: Nothing. ילידי 1581‎ נפטרים ב-1581‎ מדיה וקבצים בנושא 1581 בוויקישיתוף
שלפוחית השתן

שלפוחית השתן (באנגלית: Bladder) היא איבר שרירי דמוי שק הממוקם באגן הירכיים מאחורי עצם החיק אשר מאחסן את השתן המסונן מהדם בכליות. היא קיימת אצל חלק מחסרי חוליות ורוב החולייתנים. אצל חולייתנים היא קיימת בכל המינים פרט למספר מיני דגים ולטאות, חסרי לסתות וכל המינים של עופות (פרט ליען). שלפוחית השתן עשויה שלוש שכבות: הפנימית ביותר היא קרום רירי בעל קפלים הגורם לשלפוחית השתן לגדול בעת הצטברות שתן. השכבה האמצעית עשויה שרירים אורכיים רבים האחראים לשחרור השתן בדרך של משוב חיובי, כלומר מהתכווצות אחת נגרמת התכווצות נוספת, וכך השרירים יתכווצו עוד ועוד עד לסיומה המוצלח של הפעולה עד תומה. השכבה החיצונית של השלפוחית מכוסה בחלקה העליון שכבת צפק ובשאר השטח בעטיפה סיבית. השתן מגיע אל השלפוחית דרך השופכנים היוצאים מן הכליות. שחרור השתן מהשלפוחית נשלט על ידי סוגר שצמוד לחלקה העליון של השופכה. ישנם הבדלים בין גברים לנשים בצורה, בגודל ובמיקום של שלפוחית השתן והשופכה בגלל מיקום וגודל איברי המין. אצל נשים, שלפוחית השתן נמצאת באזור נמוך יותר באזור האגן, לפני הנרתיק והרחם ומאחורי עצם החיק, ואילו אצל הזכר היא ממוקמת גבוה יותר, מעט מעל עצם החיק. אצל הגברים אורך השופכה נע בין 15 ל-25 סנטימטר, והיא עוברת דרך בלוטת הערמונית ולאורך הפין עד לפתח השופכה בעטרה. אצל הנשים אורך השופכה הוא 3-4 סנטימטר בלבד, היא אינה עוברת דרך שום איבר מין, וסופה בפתח השופכה, הממוקם מעל הנרתיק. מערכת השתן סרטן שלפוחית השתן שחפת נגד סרטן שלפוחית השתן בלט השלפוחית science/bladder שלפוחית השתן, באתר אנציקלופדיה בריטניקה (באנגלית) ערך זה הוא קצרמר בנושא אנטומיה. אתם מוזמנים לתרום לוויקיפדיה ולהרחיב אותו.
ז'ווניה

האם התכוונתם ל... ז'ווניה (שם משפחה) (ჟვანია) – שם משפחה גאורגי אישים: לאשה ז'ווניה – פוליטיקאי גאורגי שכיהן כשגריר גאורגיה בישראל (2005-2008) זוראב ז'ווניה – ראש ממשלת גאורגיה מפברואר 2004 ועד מותו בפברואר 2005
זלמן ברנסטין

זלמן חיים (בעבר גם סנפורד צ'ארלס) ברנסטין (Zalman Chaim (Sanford C.) Bernstein;‏ 1926 – 6 בינואר 1999) היה איש עסקים ופילנתרופ יהודי-אמריקאי, שתרם לארגונים יהודיים ברחבי העולם, והקים בין היתר את ארגון קרן תקווה, צו פיוס וקרן אבי חי. ברנסטין נולד ב-1926 בברוקלין, ניו יורק, למשפחה יהודית דלת אמצעים. בגיל 18 גויס לצי האמריקני, ושירת כקצין אספקה ימית במלחמת העולם השנייה. עם שחרורו פנה ללימודי כלכלה וחשבונאות באוניברסיטת ניו יורק, ובהמשך קיבל תואר שני במינהל עסקים באוניברסיטת הרווארד. עם תום לימודיו עבד ברנסטין במשך כמה שנים כיועץ כלכלי בתוכנית מרשל (Marshall Plan), במטרה לשקם את הכלכלה האירופית, תוך התבססות על שווקים חופשיים. בגיל 41, לאחר שמילא שורה של תפקידים בעולם העסקים (בהם שותפות עם אחיו הצעיר, והעסקת אביו כשכיר), הקים ברנסטין את חברת ההשקעות Sanford C. Bernstein & Co, שהפכה לאחת החברות המצליחות בוול סטריט. החברה נתנה בשיאה שירות ל-25,000 לקוחות, וגלגלה 80 מיליארד דולרים בשנה. בגיל 30 נישא לאשה לא יהודייה מצרפת. ברנסטין חי במשך רוב חייו במנותק מהיהדות הדתית. עם מות אביו בהיותו בן 50, החל לומר קדיש והתקרב ליהדות, בהשפעתו של הרב שלמה ריסקין. השניים החלו ללמוד תורה מדי שבוע, ואט אט הפך ברנסטין ליהודי אורתודוקסי שומר מצוות, ושינה את שמו לשמו היהודי זלמן חיים. במקביל נפרד מאשתו הגויה ונישא לאישה יהודייה. ברנסטין תרם מאות מיליונים של דולרים לארגוני צדקה ותרבות יהודיים ברחבי העולם, בהם מרכז שלם וכן קרן אבי חי שהקים בשנת 1984, במטרה לקרב יהודים ליהדות ותרבותה בישראל ובחו"ל. ב-1988 הקים ברנסטין את קרן תקווה וכיהן כיו"ר הקרן עד למותו. בשנת 1989 עלה ברנסטין לישראל ובנה את ביתו בשכונת ימין משה בירושלים. שלוש שנים לאחר מכן פרש מעסקיו, ובשש השנים עד למותו ממחלת הלימפומה השקיע את כל מרצו בקידום ופיתוח ארגונים יהודיים בישראל. הוא נקבר בבית הקברות בהר הזיתים, ולאחר מותו המשיכה אלמנתו, מֵם ברנסטין, בפעילות פילנתרופית למען חינוך ותרבות יהודית. שלמה ריסקין, An Unorthodox Orthodox Baal Teshuvah Zalman Chaim Bernstein(הקישור אינו פעיל) (באנגלית) אתר מרכז שלם אתר בית ההשקעות סנפורד ברנסטין (באנגלית) מידע על פעילות החסד של אלמנתו (באנגלית) אתר קרן אבי חי Steve Lipman, Sanford Bernstein's Second Life, The Jewish Week, January 15, 1999 Zalman C. Bernstein, 72, Iconoclastic Broker, הספד על זלמן ברנסטין, בעיתון הניו יורק טיימס, ‏9 בינואר 1999 (באנגלית).
1584

שנת 1584 היא השנה ה-84 במאה ה-16. זוהי שנה מעוברת, שאורכה 366 ימים. 1 בינואר 1584 לפי הלוח הגרגוריאני מקדים את 1 בינואר לפי הלוח היוליאני ב-10 ימים. כל התאריכים שלהלן הם לפי הלוח הגרגוריאני. המצור על אנטוורפן נערך מיולי 1584 ועד אוגוסט 1585 במסגרת מלחמת שמונים השנים מות איוואן האיום וסיום האופריצ'נינה ברוסיה הצארית. במקומו עולה בנו פיודור הראשון - האחרון לשושלת רוריך 29 בינואר – פרדריק הנדריק, נסיך אורנז' (נפטר ב-1647) 16 בדצמבר – ג'ון סלדן, משפטן, הוגה פוליטי, ופוליטיקאי אנגלי (נפטר ב- 1654) 25 בדצמבר – מרגרטה מאוסטריה, מלכת ספרד (נפטרה ב-1611) 28 במרץ – איוואן הרביעי (האיום), הצאר הרוסי הראשון (נולד ב-1530) 10 ביולי – וילם השתקן, מנהיג מרד ארצות השפלה נגד האימפריה הספרדית, נרצח (נולד ב-1533) 3 בנובמבר – קארלו בורומאו, קרדינל וארכיבישוף מילאנו (נולד ב-1538) להלן לוח שנה גרגוריאני – עברי משולב עם ימים בינלאומיים. חגים ומועדים עבריים: Nothing. במקומות בהם היה נהוג אז הלוח היוליאני, שנת 1584 התחילה ביום כ"ז בטבת ה'שמ"ד (לעומת זאת, אותה שנה לפי הלוח הגרגוריאני החלה 10 ימים מוקדם יותר, ב-י"ז בטבת). אורכה של שנה זו לפי הלוח היוליאני 366 ימים - בדיוק כמו הלוח הגרגוריאני המקביל. להלן לוח שנה יוליאני - עברי משולב עם חגים ומועדים עבריים: שנת 1584 לפי הלוח היוליאני Nothing. ילידי 1584‎ נפטרים ב-1584‎ מדיה וקבצים בנושא 1584 בוויקישיתוף
1585

שנת 1585 היא השנה ה-85 במאה ה-16. זוהי שנה רגילה, שאורכה 365 ימים. 1 בינואר 1585 לפי הלוח הגרגוריאני מקדים את 1 בינואר לפי הלוח היוליאני ב-10 ימים. כל התאריכים שלהלן הם לפי הלוח הגרגוריאני. 12 בינואר – הולנד מאמצת את הלוח הגרגוריאני 7 באפריל – הסכם נאמור מסיים את תקופת הסובלנות לפרוטסטנים בצרפת 5 במרץ – יוהאן גאורג הראשון, הנסיך הבוחר מסקסוניה (נפטר ב-1656) 5 במרץ – פרידריך הראשון, רוזן הסן-הומבורג (נפטר ב-1638) 9 בספטמבר – קרדינל ארמן-ז'אן דה פלסי, דוכס רישלייה, פוליטיקאי צרפתי (נפטר ב-1642) 9 באוקטובר – היינריך שיץ, מלחין גרמני (נפטר ב-1672) 28 באוקטובר – קורנליוס יאנסן, תאולוג קתולי הולנדי. מייסד היאנסניזם (נפטר ב-1638) 10 באפריל – האפיפיור גרגוריוס השלושה עשר (נולד ב-1502) 23 בנובמבר – תומאס טאליס, מלחין אנגלי (נולד ב-1505) 27 בדצמבר – פייר דה רונסאר, משורר צרפתי (נולד ב-1524) להלן לוח שנה גרגוריאני – עברי משולב עם ימים בינלאומיים. חגים ומועדים עבריים: Nothing. במקומות בהם היה נהוג אז הלוח היוליאני, שנת 1585 התחילה ביום י"א בשבט ה'שמ"ה (לעומת זאת, אותה שנה לפי הלוח הגרגוריאני החלה 10 ימים מוקדם יותר, ב-א' בשבט). אורכה של שנה זו לפי הלוח היוליאני 365 ימים - בדיוק כמו הלוח הגרגוריאני המקביל. להלן לוח שנה יוליאני - עברי משולב עם חגים ומועדים עבריים: שנת 1585 לפי הלוח היוליאני Nothing. ילידי 1585‎ נפטרים ב-1585‎ מדיה וקבצים בנושא 1585 בוויקישיתוף
מוריי

האם התכוונתם ל... מוריי (אי, אנטארקטיקה) בית מוריי (באנגלית: House of Moray) – בית מלוכה שמלך בסקוטלנד בין השנים 1040–1058 מוריי (סקוטלנד) – אחד ממחוזות סקוטלנד יעקב מוריי – שחמטאי ישראלי מתאו מוריי – כדורגלן ספרדי מארי (פירושונים)
סרט מלחמה

סרט מלחמה הוא סרט קולנוע או טלוויזיה העוסק באירועים הקשורים לאירוע צבאי או מלחמתי מכל סוג. סרטי מלחמה מתמקדים, בדרך כלל, בדמויותיהם של הלוחמים הנלחמים במלחמה על מנת לעורר אמפתיה לחיילים או על מנת לעודד תחושה אנטי מלחמתית, מרבית סרטי המלחמה עוסקים באירועים היסטוריים שקרו בעבר, אך חלקם מראים גם מלחמות שלא קרו במציאות, פרי דמיונו של התסריטאי. גרסה מוקדמת לסרט מלחמה נעשתה בשנת 1898, כאשר הופק סרט תעמולה קצר ומבוים על מלחמת ארצות הברית-ספרד, בו מוצג כיבוש אמריקאי של עמדה ספרדית. בעשורים הראשונים של המאה ה-20 היה קושי להפיק סרטי מלחמה בגלל שאלו דרשו השקעות בתקציב ובאפקטים מיוחדים. עם זאת, היו כמה סרטים מוקדמים שהתנסו בסוגה זו, כמו "קריאת קרב של שלום" שניסה בשנת 1915 לחזק את תפיסת החשיבות של המלחמה כשהציג פלישה אירופית לניו יורק, ו"הולדתה של אומה" שיצא באותה השנה ועסק במלחמת האזרחים האמריקאית וזכה להצלחה כלכלית, ששינתה את התפיסה לגבי כדאיות הפקתם של סרטים אלו. עד סוף מלחמת העולם הראשונה סרטים נוספים התמקדו במלחמה, חלקם גלשו למחוזות התעמולה, וחלקם קראו לפציפיזם. חלקם זכו להצלחה בקופות. לאחר תום המלחמה ירד קצב הפקתם של סרטים אלו. כמה סרטי המלחמה קלאסיים נוצרו בשנות ה-20 וה-שנות ה-30 של המאה ה-20, כאשר ההשפעה של מלחמת העולם הראשונה עדיין הורגשה, והייתה לנושא נפוץ עבור סרטים אלו, שהתמקדו לא פעם בזוועות שלהן נחשפו החיילים במלחמה. סרטי המלחמה הידועים ביותר מתקופה זו הם: The Big Parade מ-1925 ו-What Price Glory? מ-1926. בשנות ה-40 ושנות ה-50 הופיעו סרטי מלחמת העולם השנייה שעסקו בתחילת המלחמה ובעימות בין הבריטים לגרמנים באירופה, כשני עשורים לאחר מכן, החלו גם האמריקאים להתעניין בסרטי המלחמה וסרטיהם עסקו בעיקר במלחמת קוריאה ובמלחמת וייטנאם. העיסוק במלחמת ווייטנאם החל בסוף שנות ה-70 (מקרה מיוחד הוא הסרט הכומתות הירוקות, שיצא בשנת 1968). סרטים ידועים שעסקו במלחמה זו, כמו "אפוקליפסה עכשיו", "פלאטון" ו"מטאל ג'אקט", הפכו לאחר מכן לסרטי פולחן. בשנות ה-90 של המאה ה-20 הופקו מספר סרטים הוליוודים בנושא מלחמת העולם השנייה, בהם שני סרטים שביים סטיבן ספילברג: להציל את טוראי ריאן שזכה בחמישה פרסי אוסקר ורשימת שינדלר שזכה בשבעה. בישראל למודת המלחמות והקרבות הופקו סרטי מלחמה רבים, בהם "גבעה 24 אינה עונה" (מלחמת העצמאות), "אוונטי פופולו" (מלחמת ששת הימים), "כיפור" (מלחמת יום הכיפורים), "ואלס עם באשיר" (מלחמת לבנון הראשונה) ו"מבצע יונתן" (מבצע יונתן). מדיה וקבצים בנושא סרט מלחמה בוויקישיתוף אורי קליין, בז'אנר סרטי המלחמה, קרב מדמם חייב להיות קודם כל מבדר, באתר הארץ, 27 ביולי 2017 סרטי מלחמה, באתר filmsite.org
1587

שנת 1587 היא השנה ה-87 במאה ה-16. זוהי שנה רגילה, שאורכה 365 ימים. 1 בינואר 1587 לפי הלוח הגרגוריאני מקדים את 1 בינואר לפי הלוח היוליאני ב-10 ימים. כל התאריכים שלהלן הם לפי הלוח הגרגוריאני. 8 בפברואר – מרי מלכת הסקוטים מוצאת להורג 26 בפברואר – סטפאנו לאנדי, מלחין ומורה איטלקי (נפטר ב-1639) 18 באוגוסט – וירג'יניה דייר, הילדה הראשונה שנולדה למתיישבים אנגליים ביבשת אמריקה. נעלמה ביחד עם כל מושבת רואנוק (נפטרה בתאריך לא ידוע) 18 בספטמבר – פרנצ'סקה קאצ'יני, מלחינה, זמרת, נגנית לאוטה, משוררת ומורה למוזיקה איטלקייה 3 בנובמבר – סמואל שיידט, מלחין, נגן עוגב ומורה גרמני (נפטר ב-1654) 8 בפברואר – מרי מלכת הסקוטים, מלכת סקוטלנד (הוצאה להורג) (נולדה ב-1542) להלן לוח שנה גרגוריאני – עברי משולב עם ימים בינלאומיים. חגים ומועדים עבריים: Nothing. במקומות בהם היה נהוג אז הלוח היוליאני, שנת 1587 התחילה ביום ב' בשבט ה'שמ"ז (לעומת זאת, אותה שנה לפי הלוח הגרגוריאני החלה 10 ימים מוקדם יותר, ב-כ"א בטבת). אורכה של שנה זו לפי הלוח היוליאני 365 ימים - בדיוק כמו הלוח הגרגוריאני המקביל. להלן לוח שנה יוליאני - עברי משולב עם חגים ומועדים עבריים: שנת 1587 לפי הלוח היוליאני Nothing. ילידי 1587‎ נפטרים ב-1587‎ מדיה וקבצים בנושא 1587 בוויקישיתוף